CELEX: 22010D0012
Language: bg
Date: 2010-01-29 00:00:00
Title: Решение на Съвместния комитет на ЕИП № 12/2010 от 29 януари 2010 година за изменение на приложение XIII (Транспорт) към Споразумението за ЕИП

22.4.2010   
            
            
               BG
            
            
               Официален вестник на Европейския съюз
            
            
               L 101/22
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 12/2010
   от 29 януари 2010 година
   за изменение на приложение XIII (Транспорт) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение XIII към Споразумението беше изменено с Решение на Съвместния комитет на ЕИП № 145/2009 от 4 декември 2009 г. (1)
               
            
         
               (2)
            
            
               Решение 2009/460/ЕО на Комисията от 5 юни 2009 г. за приемане на общ метод в областта на техниката за безопасност, с който да се оценява постигането на критериите за безопасност, посочени в член 6 от Директива 2004/49/ЕО на Европейския парламент и на Съвета (2) трябва да бъде включено в Споразумението.
            
         
               (3)
            
            
               Решение 2009/561/ЕО на Комисията от 22 юли 2009 г. за изменение на Решение 2006/679/ЕО по отношение на прилагането на техническата спецификация за оперативна съвместимост, свързана с подсистемата Контрол, управление и сигнализация на трансевропейската конвенционална железопътна система (3) трябва да бъде включено в Споразумението,
            
         РЕШИ:
   Член 1
   Приложение XIII към Споразумението се изменя, както следва:
   
               1.
            
            
               След точка 42да (Регламент (ЕО) № 653/2007 на Комисията) се вмъква следната точка:
               
                           „42дб.
                        
                        
                           
                              32009 D 0460: Решение 2009/460/ЕО на Комисията от 5 юни 2009 г. за приемане на общ метод в областта на техниката за безопасност, с който да се оценява постигането на критериите за безопасност, посочени в член 6 от Директива 2004/49/ЕО на Европейския парламент и на Съвета (ОВ L 150, 13.6.2009 г., стр. 11).“
                        
                     
         
               2.
            
            
               В точка 37и (Решение 2006/679/ЕО на Комисията) се добавя следното тире:
               
                           „—
                        
                        
                           
                              32009 D 0561: Решение 2009/561/ЕО на Комисията от 22 юли 2009 г. (ОВ L 194, 25.7.2009 г., стр. 60).“
                        
                     
         Член 2
   Текстовете на решения 2009/460/ЕО и 2009/561/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 30 януари 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4), или в деня на влизане в сила на Решение на Съвместния комитет на ЕИП № 11/2010 от 29 януари 2010 г. (5), в зависимост от това коя дата е по-късната.
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 29 януари 2010 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 62, 11.3.2010, г., стр. 42.
   
      (2)  ОВ L 150, 13.6.2009 г., стр. 11.
   
      (3)  ОВ L 194, 25.7.2009 г., стр. 60.
   
      (4)  Без отбелязани конституционни изисквания.
   
      (5)  Вж. стр. 22 от настоящия брой на Официален вестник.